Emanuela (postava)

Emanuela je hlavná postava série francúzskych erotických filmov založených na postave z rovnomenného románu od Emmanuelle Arsan napísanom v roku 1959.

Prvým filmom s postavou Emanuel bol snímok Emanuela z roku 1974, ktorej hlavnú rolu stvárnila Sylvia Kristel. Film splodil filmovú sériu s viacerými pokračovaniami a bol námetom pre podobnú sériu Emanuelle nera. Pôvodná francúzska séria pozostáva zo siedmich filmov a siedmich televíznych filmov vyrobených medzi rokmi 1974 až 1993. V roku 2024 vznikol v réžii Audrey Diwan reštart série s Noémie Merlant. Emmanuelle bola tiež inšpiráciou pre niekoľko nesúvisiacich filmov a seriálov, vrátane talianskej série Emanuelle nera, alebo amerického seriálu Emmanuelle in Space, ako aj mnohých neoficiálnych produkcií s názvom Emmanuelle.

 Rozvoj postavy a série 
V roku 1974 sa francúzsky režisér Just Jaeckin rozhodol spracovať knihu do filmovej podoby a do hlavnej úlohy obsadil začínajúcu holandskú herečku a modelku Sylviu Kristel. Scenár k filmu napísala samotná Emmanuelle Arsan a Jean-Louis Richard. Film zožal obrovský úspech vďaka novému prístupu k ženskej sexualite a explicitným scénam. Film bol prevažne klasifikovaný ako „softcore“ erotický, no niektoré scény boli v rôznych krajinách vystrihnuté. Vo Francúzsku stal sa stal najpopulárnejším filmom roka, vydelo ho skoro 9 miliónov ľudí v krajine.

V rokoch 1975 a 1977 vyšli dve pokračovania filmu produkované Yves Rousset-Rouardom, ktoré vytvorili rôzni režiséri, no spolu aj s prvým filmom tvoria trilógiu. Kristel si v oboch snímkach zahrala hlavnú úlohu, a hoci sa jej nepodarilo dosiahnuť popularitu prvého filmu, séria sa nakoniec stala kultovým fenoménom. Alain Siritzky využil vlnu popularity a vytvoril medzi rokmi 1984 až 1993 ďalšie štyri filmy s rôznymi herečkami.

Keďže meno Emanuele sa stalo bežným a autorské práva postavy už neboli chránené, časom vznikli v iných krajinách desiatky celovečerných filmov a videí, ktoré s pôvodným nápadom nemali veľa spoločného. V roku 1989 bola vydaná aj videohra s rovnakým názvom.

Séria filmov o tmavej žene Emanuele sa začala v Taliansku. Hlavnú úlohu vo všetkých týchto filmoch hrala herečka Laura Gemser.

 Vyobrazenie postavy 

 Filmy 

 1974: Emanuela
 1975: Emmanuella – antipanna
 1977: Zbohom, Emmanuella
 1984: Emmanuella – Útek pred láskou
 1987: Emmanuelle 5
 1988: Emmanuelle 6
 1993: Emmanuelle au 7ème ciel
 2024: Emmanuelle

 TV filmy 

 1993: Le Secret d'Emmanuelle
 1993: Éternelle Emmanuelle
 1993: La Revanche d'Emmanuelle
 1993: Emmanuelle à Venise
 1993: L'Amour d'Emmanuelle
 1993: Le Parfum d'Emmanuelle
 1993: Magique Emmanuelle

 Referencie 

 Externé odkazy 
 Lepoint 

 Zdroj 

Kategória:Fiktívne postavy
Kategória:Filmové postavy
Kategória:Literárne postavy
Kategória:Emmanuelle